ਸਮੱਗਰੀ: ਜਰਮਨੀ ਦਾ ਜੋੜਾ ਜੋ ਲਾਹੌਰ 'ਚ ਸੂਪ ਵੰਡਦਾ, ਭਾਰਤ ਕਿਉਂ ਨਾ ਆ ਸਕਿਆ

ਫ਼ਿਰ ਡੋਮੀਨੀਕਾ ਦੀ ਮੁਲਾਕਾਤ ਸਾਥੀ ਕਲਾਕਾਰ ਉਵੇ ਨਾਲ ਹੋਈ ਅਤੇ ਦੋਵਾਂ ਨੂੰ ਪਿਆਰ ਹੋ ਗਿਆ। ਵਿਆਹ ਤੋਂ ਬਾਅਦ ਡੋਮੀਨੀਕਾ ਦੇ ਸੁਪਨਿਆਂ ਨੂੰ ਖੰਬ ਲੱਗ ਗਏ ਸਨ। ਚਾਰ ਸਾਲ ਪਹਿਲਾਂ ਇਸ ਜੋੜੇ ਨੇ ਬਵੇਰੀਆ ਸਥਿਤ ਆਪਣੇ ਘਰ ਤੋਂ ਦੁਨੀਆਂ ਦੀ ਸੈਰ ਦਾ ਆਗਾਜ਼ ਕੀਤਾ, ਜਿਸ ਨੂੰ ਉਹ 'ਵਰਲਡ ਟੂਰ ਵਿਦ ਲਵ' ਦਾ ਨਾਂਅ ਦਿੰਦੇ ਹਨ।

ਹੁਣ ਇਹ ਜੋੜਾ ਜਰਮਨੀ ਤੋਂ 5 ਹਜ਼ਾਰ ਕਿਮੀ. ਦੂਰ ਹੈ ਅਤੇ ਉਨ੍ਹਾਂ ਦਾ ਇਹ ਸਫ਼ਰ ਕੋਰੋਨਾਵਾਇਰਸ ਮਹਾਮਾਰੀ ਦੇ ਕਾਰਨ ਰੁਕਿਆ ਹੋਇਆ ਹੈ। ਇਸ ਸਮੇਂ ਉਹ ਪਾਕਿਸਤਾਨ ਦੇ ਲਾਹੌਰ ਸ਼ਹਿਰ ਦੀਆਂ ਸੜਕਾਂ 'ਤੇ ਰਹਿ ਰਹੇ ਹਨ। 

ਇਹ ਵੀ ਪੜ੍ਹੋ:

ਉਨ੍ਹਾਂ 'ਤੇ ਜਾਸੂਸ ਹੋਣ ਦਾ ਦੋਸ਼ ਵੀ ਲੱਗਾ, ਸੋਸ਼ਲ ਮੀਡੀਆ 'ਤੇ ਕਈ ਕਿਆਸ ਲਗਾਏ ਗਏ ਅਤੇ ਸਥਾਨਕ ਲੋਕਾਂ ਲਈ ਉਹ ਉਤਸੁਕਤਾ ਦਾ ਕਾਰਨ ਬਣੇ।

ਹਾਲ ਹੀ ਦੇ ਸਾਲਾਂ 'ਚ ਪਾਕਿਸਤਾਨ ਰਾਹੀਂ  ਯਾਤਰਾ ਕਰਨਾ ਕਿਸੇ ਜ਼ੋਖਿਮ ਨਾਲੋਂ ਘੱਟ ਨਹੀਂ ਹੈ। ਪਿਛਲੇ ਇੱਕ ਦਹਾਕੇ 'ਚ ਬਹੁਤ ਸਾਰੇ ਯਾਤਰੀ ਅਗਵਾ ਕੀਤਾ ਗਏ ਹਨ।

ਕੁਝ ਸਮਾਂ ਪਹਿਲਾਂ ਸਥਾਨਕ ਪੁਲਿਸ ਦਾ ਧਿਆਨ ਉਨ੍ਹਾਂ 'ਤੇ ਗਿਆ ਅਤੇ ਇੱਕ ਦਿਨ ਉਨ੍ਹਾਂ ਨੇ ਇਸ ਜੋੜੇ ਦੀ ਕਾਰ ਨੂੰ ਆਪਣੇ ਕਬਜ਼ੇ ਹੇਠ ਲੈ ਲਿਆ। ਉਸ ਸਮੇਂ ਡੋਮੀਨੀਕਾ ਅਤੇ ਉਨ੍ਹਾਂ ਦੇ ਪਤੀ ਉੱਥੇ ਮੌਜੂਦ ਨਹੀਂ ਸੀ।

ਦੋਵਾਂ ਨੇ ਆਪਣੀ ਕਾਰ ਨੂੰ ਪੇਂਟ ਕਰਕੇ ਸੂਪ ਦਾ ਕੰਮ ਸ਼ੁਰੂ ਕੀਤਾ

ਬਾਅਦ 'ਚ ਲਾਹੌਰ ਦੇ ਸਹਾਇਕ ਕਮਿਸ਼ਨਰ ਨਾਲ ਚਾਰ ਘੰਟਿਆਂ ਤੱਕ ਚੱਲੀ ਗੱਲਬਾਤ ਤੋਂ ਬਾਅਦ, ਉਹ ਦੋਵੇਂ ਸ਼ਹਿਰ 'ਚ ਇੱਕ ਨਵੀਂ ਜਗ੍ਹਾ 'ਤੇ ਜਾਣ ਲਈ ਸਹਿਮਤ ਹੋ ਗਏ ਸਨ।

ਲਾਹੌਰ ਸ਼ਹਿਰ ਦੇ ਸਹਾਇਕ ਕਮਿਸ਼ਨਰ, ਫੈਜ਼ਾਨ ਅਹਿਮਦ ਨੇ ਬੀਬੀਸੀ ਨੂੰ ਦੱਸਿਆ ਕਿ ਇਹ ਜੋੜਾ "ਗੈਰ-ਕਾਨੂੰਨੀ ਢੰਗ'' ਨਾਲ ਪਾਕਿਸਤਾਨ 'ਚ ਰਹਿ ਰਿਹਾ ਸੀ।

ਉਨ੍ਹਾਂ ਕਿਹਾ, "ਇਮੀਗ੍ਰੇਸ਼ਨ ਅਥਾਰਟੀ, ਫੈਡਰਲ ਜਾਂਚ ਏਜੰਸੀ, ਕਸਟਮ ਵਿਭਾਗ ਅਤੇ ਸਬੰਧਤ ਸਫ਼ਾਰਤਖ਼ਾਨੇ ਨਾਲ ਸਲਾਹ ਮਸ਼ਵਰਾ ਕੀਤਾ ਗਿਆ ਹੈ।"

ਮਸ਼ਵਰੇ 'ਚ ਇਸ ਗੱਲ 'ਤੇ ਚਰਚਾ ਕੀਤੀ ਗਈ ਕਿ ਇਸ ਜੋੜੇ ਨੂੰ ਜਰਮਨੀ ਵਾਪਸ ਭੇਜ ਦਿੱਤਾ ਜਾਵੇ ਜਾਂ ਫਿਰ ਇਨ੍ਹਾਂ ਨੂੰ ਆਪਣੀ ਅਗਲੀ ਮੰਜ਼ਿਲ ਵੱਲ ਜਾਣ ਦੀ ਮਨਜ਼ੂਰੀ ਦੇ ਦਿੱਤੀ ਜਾਵੇ।

ਡੋਮੀਨੀਕਾ ਲਈ ਇਹ ਯਾਤਰਾ ਇੱਕ ਆਰਟ ਪ੍ਰੋਜੈਕਟ ਹੈ। ਉਨ੍ਹਾਂ ਨੇ ਆਪਣੀ ਯਾਤਰਾ ਦਾ ਸਫ਼ਰ ਜਰਮਨੀ ਤੋਂ ਸ਼ੁਰੂ ਕੀਤਾ ਅਤੇ ਬਾਅਦ 'ਚ ਪੋਲੈਂਡ, ਚੈੱਕ ਗਣਰਾਜ, ਆਸਟਰੀਆ, ਹੰਗਰੀ, ਰੋਮਾਨੀਆ, ਬੁਲਗਾਰੀਆ, ਤੁਰਕੀ, ਇਰਾਕ, ਈਰਾਨ ਤੋਂ ਹੁੰਦੇ ਹੋਏ ਉਹ ਹੁਣ ਪਾਕਿਸਤਾਨ 'ਚ ਮੌਜੂਦ ਹਨ। ਇਸ ਤੋਂ ਬਾਅਦ ਉਹ ਭਾਰਤ ਆਉਣ ਵਾਲੇ ਸਨ।

ਡੋਮੀਨੀਕਾ ਨੇ ਕਿਹਾ ਕਿ ਉਹ ਸਚੁਮੱਚ ਇਰਾਕ ਅਤੇ ਈਰਾਨ ਵਰਗੇ ਦੇਸ਼ਾਂ 'ਚੋਂ ਯਾਤਰਾ ਕਰਨ ਦੇ ਜੋਖ਼ਿਮ ਬਾਰੇ ਚਿੰਤਤ ਨਹੀਂ ਸਨ।

"ਜੇਕਰ ਅਸੀਂ ਆਪਣੇ ਮਨ ਅੰਦਰ ਦੇ ਚਾਅ ਨੂੰ ਪੂਰਾ ਕਰਨ ਦਾ ਯਤਨ ਨਹੀਂ ਕਰਾਂਗੇ ਤਾਂ ਅਸੀਂ ਸਿਰਫ ਬੈੱਡ 'ਤੇ ਬੈਠੇ ਰਹਿ ਜਾਵਾਂਗੇ ਅਤੇ ਸਭ ਕੁਝ ਸਾਡੇ ਹੱਥ 'ਚੋਂ ਖੁੱਸ ਜਾਵੇਗਾ।"

"ਇਸ ਸਫ਼ਰ ਦੌਰਾਨ ਸਾਨੂੰ ਇਰਾਕ, ਈਰਾਨ ਅਤੇ ਪਾਕਿਸਤਾਨ 'ਚ ਕਈ ਵਧੀਆ ਲੋਕ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
35 ਸਾਲਾ ਡੋਮੀਨੀਕਾ ਮਾਰੀਆ 20 ਸਾਲ ਦੀ ਉਮਰ ਤੋਂ ਦੁਨੀਆਂ ਘੁੰਮਣ ਦਾ ਸੁਪਨਾ ਵੇਖ ਰਹੀ ਹੈ। ਪਰ ਉਸ ਵੱਲੋਂ ਬਣਾਈ ਗਈ ਹਰ ਯੋਜਨਾ ਅਸਫ਼ਲ ਹੋ ਗਈ ਜਾਂ ਫਿਰ ਉਹ ਅਮਲ 'ਚ ਹੀ ਨਹੀਂ ਆ ਸਕੀ।